For englishspeaking shortly: I recommend.

Vuokrasimme asunnon vajaaksi viikoksi lokakuussa, meitä oli majoittuneena kaikkiaan viisi henkilöä eli kolme aikuista ja kaksi lasta. Sivuston kuvat vastaavat todenmukaisesti asuntoa. Vahvuus huoneistossa on sen hyvä sijainti suhteessa julkisiin kulkuvälineisiin eli joka paikkaan suurkaupungissa pääsee sen vuoksi helposti. Esimerkiksi junakyyti lentokentältä Gare du Nordille vaatii jatkoksi vain muutaman sadan metrin kävelyn matkatavaroiden kera asunnolle.
Asunto edustaa hienoa pariisilaista historiallista rakentamista ja on remontoitu sekä modernisoitu menettämättä isommin alkuperäistä luonnetta. Kannattaa toki asennoitua asumaan yli sata vuotta vanhassa rakennuksessa. Asunnon parveke on paikallisessa mittakaavassa hieno ja harvinainen erikoisuus. Näin syksyllä huoneiston sisälämpötila oli matalan puoleinen takan avulla tapahtuvaan lisälämmitykseen adaptoituneelle pohjoissuomalaiselle perheelle.
Kaikki tarpeelliset palvelut löytyvät lähikorttelista kuten suurkaupungissa voikin olettaa. Esimerkiksi aamiaispatongin saa haettua alakerran leipomosta.
Marjorien kanssa kommunikointi onnistuu sujuvasti englanniksi, mikä meille ranskaa osaamattomille on tärkeää eikä aivan itsestään selvää Ranskassa matkaillessa. Häneltä saa myös hyviä neuvoja ravintoloita, nähtävyyksiä ym. ajatellen. Huoneistoon on tehty isäntien toimesta perusteellinen englanninkielinen opas tätä ajatellen.
Pariisin hintataso hotellien ja asumisen osalta on tunnetusti korkea. Siihen suhteutettuna tämän isohkon ja siistin huoneiston hinta on hinta-laatusuhteen osalta mielestäni hyväksyttävällä tasolla.